CELEX: 52014PC0362
Language: mt
Date: 2014-06-16
Title: Proposta għal DEĊIŻJONI TAL-KUNSILL li tissottoponi 4-iodjo-2,5-dimetossi-N-(2-metossibenzil)fenetilamina (25I-NBOMe), 3,4-dikloro-N-[[1-(dimetilamino)ċikloessil]metil]benzamida (AH-7921), 3,4-metilenediossipirovaleron (MDPV) u 2-(3-metossifenil)-2-(etilamino)ċikloessanon (metossetamina) għal miżuri ta’ kontroll

|
			
		
		
		52014PC0362
		
			Proposta għal DEĊIŻJONI TAL-KUNSILL li tissottoponi 4-iodjo-2,5-dimetossi-N-(2-metossibenzil)fenetilamina (25I-NBOMe), 3,4-dikloro-N-[[1-(dimetilamino)ċikloessil]metil]benzamida (AH-7921), 3,4-metilenediossipirovaleron (MDPV) u 2-(3-metossifenil)-2-(etilamino)ċikloessanon (metossetamina) għal miżuri ta’ kontroll /* COM/2014/0362 final - 2014/0183 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Id-Deċiżjoni tal-Kunsill
2005/387/ĠAI dwar l-iskambju ta’ informazzjoni, il-valutazzjoni tar-riskju
u l-kontroll fuq sustanzi psikoattivi ġodda[1]
tipprevedi proċedura ta’ tliet passi li tista’ twassal biex xi sustanza
psikoattiva ġdida tiġi sottomessa għal miżuri ta’ kontroll
fl-Unjoni.
Fit-28 ta' Jannar 2014, skont
l-Artikolu 6(1) tad-Deċiżjoni tal-Kunsill imsemmija hawn fuq,
il-Kunsill talab valutazzjoni tar-riskji kkawżati mill-użu,
il-manifattura u t-traffikar tas-sustanza psikoattiva ġdida 25I-NBOMe,
AH-7921, MDPV u l-metossetamina, l-involviment tal-kriminalità organizzata u
l-konsegwenzi possibbli tal-miżuri ta’ kontroll introdotti dwar dawn
is-sustanza.
Ir-riskji ta’ 25I-NBOMe, AH-7921, MDPV u l-metossetamina
ġew ivvalutati mill-Kumitat Xjentifiku taċ-Ċentru Ewropew
għall-Monitoraġġ tad-Droga u d-Dipendenza fuq id-Droga (EMCDDA),
waqt li jaġixxi f’konformità mad-dispożizzjonijiet
tal-Artikolu 6(2), (3) u (4) tad-Deċiżjoni tal-Kunsill.
Il-President tal-Kumitat Xjentifiku ppreżenta r-rapport dwar
il-valutazzjoni tar-riskji lill-Kummissjoni u lill-Kunsill
fit-23 ta' April 2014.
Ir-riżultati ewlenin tal-valutazzjoni
tar-riskju huma dawn li ġejjin:
·                        
Il-25I-NBOMe huwa derivat ta’ 2C-I, derivattiv
sintetiku magħruf tal-fenetilamina bi proprjetajiet stimulanti
alluċinoġeniċi, suġġett għall-valutazzjoni
tar-riskju u miżuri ta’ kontroll fl-2003. Huwa ilu disponibbli fuq is-suq
tad-droga tal-UE mill-inqas minn Mejju 2012 u nstab fi 23 Stat Membru
u n-Norveġja. Kien hemm erba’ mwiet assoċċjati ma' 25I-NBOMe
rreġistrati fi tliet Stati Membri. Kienet irraportata tossiċità
severa assoċjata mal-użu tiegħu f’erba’ Stati Membri, li
nnotifikaw 32 intossikazzjoni mhux fatali. Informazzjoni minn sekwestri u
kampjuni miġbura tissuġġerixxi li l-25I-NBOMe qed jiġi
mibjugħ fuq is-suq illeċitu bħala LSD. 
·                        
L-AH-7921 huwa analġesiku tat-tip opoid
sintetiku strutturalment atipiku, li ilu disponibbli fl-UE mill-anqas minn
Lulju 2012 u nstab fi tmien Stati Membri u n-Norveġja. Kien hemm
15-il mewta assoċjati mal-AH-7921, kollha seħħew fi tliet
Stati Membri fi żmien perjodu limitat, bejn Diċembru 2012 u Settembru
2013. Tossiċità gravi ġiet irrapportat minn Stat Membru wieħed,
fejn sitt intossikazzjonijiet mhux fatali seħħew. AH-7921 jidher li
ilu jinbiegħ minn bejjiegħa bl-imnut fuq l-Internet mill-2011,
irreklamat bħala “kimika għar-riċerka” jew "opjojdi”.
·                        
MDPV hija derivattiv sintetiku ta’ katinon
b'ċirku sostitwit, kimikament relatata mal-pirovaleron, li huma t-tnejn
suġġetti għal kontroll skont il-Konvenzjoni tan-Nazzjonijiet
Uniti tal-1971 dwar is-Sustanzi Psikotropiċi. Kien hemm 108 fatalità
rreġistrati fi tmien Stati Membri u n-Norveġja bejn
Settembru 2009 u Awwissu 2013, fejn l-MDPV instabet f’kampjuni
bijoloġiċi post morterm jew implikata fil-kawża tal-mewt. Tmien
Stati Membri rrapportaw 525 każ mhux fatali ta' intossikazzjoni
assoċjati mal-MDPV. L-MDPV ilha preżenti fis-suq tad-droga tal-UE
minn Novembru 2008. Sekwestri ta' bosta kilogrammi ta' MDPV kienu rrapportati
f'27 Stat Membru, in-Norveġja u t-Turkija. Hija ġeneralment
mibjugħa bħala sustanza fiha nnifisha u hija disponibbli sew minn
fornituri u bejjiegħa bl-imnut fuq l-internet, head shops u negozjanti
fil-livell tat-triq.
·                        
Il-metossetamina hija sustanza arilċiklohessilamina,
kimikament simili għal ketamina u l-fenċiklidina (PCP). Simili
għall-ketamina u l-PCP, il-metossetamina għandha proprjetajiet
dissoċjattivi. Madwar 20 mewta assoċjata mal-metossetamina
ġew irrapportati minn sitt Stati Membri li sabu s-sustanza f’kampjuni
postmortem. Użata weħeda jew flimkien ma’ sustanzi oħra,
il-metossetamina nstabet ukoll f'20 intossikazzjoni mhux fatali
rrapportati minn ħames Stati Membri. Tlieta u għoxrin Stat Membru,
kif ukoll it-Turkija u n-Norveġja rrapportaw detezzjoni ta’ metossetamina,
minn Novembru 2010. Informazzjoni disponibbli tissuġġerixxi li
l-metossetamina qed tinbiegħ u tintuża bħala sustanza fiha
nfisha”, iżda wkoll bħala sostitut “legali” għall-ketamina minn
bejjiegħa bl-imnut fuq l-internet, head-shops u traffikanti tad-droga
fil-livell tat-triq.
Skont l-Artikolu 8(1)
tad-Deċiżjoni tal-Kunsill 2005/387/JHA, fi żmien sitt
ġimgħat mid-data li fiha tirċievi r-rapport dwar il-valutazzjoni
tar-riskji, il-Kummissjoni se tippreżenta lill-Kunsill jew inizjattiva biex
is-sustanzi psikoattivi ġodda jiġu soġġetti għal
miżuri ta’ kontroll, jew rapport li jispjega l-opinjonijiet tagħha
dwar għaliex inizjattiva bħal din ma titqiesx meħtieġa.
Għalkemm l-evidenza xjentifika dwar
ir-riskji ġenerali ta' 25I-NBOMe, AH-7921, MDPV u l-metossetamina hija
limitata f’dan l-istadju, il-Kummissjoni tqis li hemm raġunijiet biex
is-sustanza psikoattiva ġdida tiġi sottomessa għal miżuri
ta' kontroll fl-Unjoni. Ir-raġuni ewlenija hija li, skont l-informazzjoni
disponibbli mir-rapporti dwar il-valutazzjoni tar-riskji, it-tossiċità
akuta ta’ 25I-NBOMe, AH-7921, MDPV u l-metossetamina hija tali li tista'
tikkawża ħsara kbira għas-saħħa tal-individwi. Barra
minn hekk, ir-riskji jiżdiedu bil-fatt li dawn is-sustanzi kienu
rraportati, li f'xi każijiet, jiġi kkunsmati minn ċertu utenti
mingħajr ma jkunu jafu, flimkien ma’ jew minflok sustanzi stimulanti
oħra.
2.           OBJETTIV TAL-PROPOSTA
L-objettiv ta’ din il-proposta għal
Deċiżjoni tal-Kunsill huwa li l-Istati Membri jintalbu jissottomettu
25I-NBOMe, AH-7921, MDPV u l-metossetamina għal miżuri ta’ kontroll u
ta’ pieni kriminali kif stipulat skont il-leġiżlazzjoni tagħhom
bis-saħħa tal-obbligi tagħhom skont il-Konvenzjoni
tan-Nazzjonijiet Uniti dwar is-Sustanzi Psikotropiċi tal-1971.
2014/0183 (NLE)
Proposta għal
DEĊIŻJONI TAL-KUNSILL
li tissottoponi
4-iodjo-2,5-dimetossi-N-(2-metossibenzil)fenetilamina (25I-NBOMe),
3,4-dikloro-N-[[1-(dimetilamino)ċikloessil]metil]benzamida (AH-7921),
3,4-metilenediossipirovaleron (MDPV) u
2-(3-metossifenil)-2-(etilamino)ċikloessanon (metossetamina) għal
miżuri ta’ kontroll
IL-KUNSILL TAL-UNJONI EWROPEA,
Wara li kkunsidra it-Trattat dwar
il-Funzjonament tal-Unjoni Ewropea,
Wara li kkunsidra d-Deċiżjoni
tal-Kunsill 2005/387/ĠAI tal-10 ta' Mejju 2005 dwar
l-iskambju ta’ informazzjoni, il-valutazzjoni tar-riskju u l-kontroll fuq
sustanzi psikoattivi ġodda[2],
u b’mod partikolari l-Artikolu 8(3) tagħha, 
Wara li kkunsidra l-inizjattiva
tal-Kummissjoni Ewropea,
Billi:
(1)                   
Tfasslu rapporti dwar il-valutazzjoni tar-riskji
dwar is-sustanzi psikoattivi ġodda 25I-NBOMe, AH-7921, MDPV u
l-metossetamina b'mod konformi mal-Artikolu 6 tad-Deċiżjoni
2005/387/ĠAI minn sessjoni speċjali tal-Kumitat Xjentifiku estiż
taċ-Ċentru Ewropew għall-Monitoraġġ tad-Droga u
d-Dipendenza fuq id-Droga (EMCDDA), u sussegwentement intbagħatu
lill-Kummissjoni u lill-Kunsill fit-23 ta' April 2014.
(2)                   
25I-NBOMe, AH-7921, MDPV u l-metossetamina ma kinux
taħt evalwazzjoni fil-livell tan-Nazzjonijiet Uniti, iżda dawn se
jkunu suġġetti għal evalwazzjoni f’Ġunju 2014 mill-Kumitat
ta’ Esperti dwar id-dipendenza mid-droga tal-Organizzazzjoni Dinjija
tas-Saħħa. 
(3)                   
25I-NBOMe, AH-7921, MDPV u l-metossetamina ma
għandhom l-ebda użu mediku stabbilit jew rikonoxxut (tal-bniedem jew
veterinarju). Minbarra l-użu tagħhom f’materjali ta’ referenza
analitika u fir-riċerka xjentifika lli tinvestiga l-proprjetajiet
kimiċi tagħhom, il-farmakoloġija u t-tossikoloġija
bħala riżultat tat-tfaċċar tagħhom fis-suq tad-drogi —
u, fil-każ ta’ 25I-NBOMe, anki fil-qasam tan-newrokimika — ma hemm l-ebda
indikazzjoni li dawn qed jintużaw għal skopijiet oħra.
(4)                   
25I-NBOMe hija derivattiv sintetiku
b'saħħtu ta' 2C-I, serotonergiku alluċinoġenu klassiku, li
kien soġġett għal valutazzjoni tar-riskju u għal
miżuri ta’ kontroll u pieni kriminali fil-livell tal-Unjoni fl-2003.
(5)                   
Huwa diffiċli li jiġu determinati
l-effetti fiżiċi speċifiċi ta’ 25I-NBOMe fil-bniedem
għaliex ma hemmx studji ppublikati li jivvalutaw it-tossiċità akuta u
kronika tiegħu, l-effetti psikoloġiċi u ta’ mġiba, u
l-potenzjal tad-dipendenza, u minħabba l-iskarsità tal-informazzjoni u
d-dejta disponibbli. Osservazzjonijiet kliniċi ta’ individwi li użaw
din is-sustanza jissuġġerixxu li għandha effetti
alluċinoġeniċi u għandha l-potenzjal li twassal għal aġitazzjoni
gravi, konfużjoni, , alluċinazzjonijiet tas-smigħ u viżwali
intensi, aggressjoni, inċidenti vjolenti u trawma ikkaġunata
mill-individwu stess.
(6)                   
Kien hemm erba’ mwiet assoċċjati ma'
25I-NBOMe rreġistrati fi tliet Stati Membri. Tossiċità severa
assoċjata mal-użu tagħha ġiet irrapportata f’erba’ Stati
Membri, li nnotifikaw 32 intossikazzjoni mhux fatali. Jekk din is-sustanza
psikoattiva ġdida issir aktar disponibbli u tibda tintuża aktar,
l-implikazzjonijiet għas-saħħa individwali u pubblika
jistgħu jkunu sinifikanti. Ma hemm l-ebda informazzjoni oħra disponibbli
dwar ir-riskji soċjali assoċjati ma’ 25I-NBOMe.
(7)                   
Wieħed u għoxrin Stat Membru u
n-Norveġja rrapportaw lill-EMCDDA u l-Europol li sabu 25I-NBOMe. L-ebda
dejta ta' prevalenza ma hija disponibbli dwar l-użu ta’ 25I-NBOMe,
iżda l-informazzjoni limitata li teżisti turi li jista’ jiġi
kkunsmat f’firxa wiesa ta' kuntesti, bħal pereżempju fid-dar,
fil-bars, fin-nightclubs u fil-festivals tal-mużika.
(8)                   
25I-NBOMe hija apertament kummerċjalizzata u
mibjugħa fuq l-Internet bħala “kimika għar-riċerka” u
informazzjoni minn sekwestri, kampjuni miġbura, websajts tal-utenti u
l-bejjiegħa bl-imnut fuq l-Internet tissuġġerixxi li qed
tinbiegħ bħala droga fiha nnifisha u wkoll ikkummerċjalizzata
bħala sostituzzjoni “legali” għal-LSD. EMCDDA identifika aktar minn
15il-bejjiegħa bl-imnut fuq l-Internet li jbiegħu din is-sustanza, li
jistgħu jkunu bbażati fi ħdan l-Unjoni u ċ-Ċina.
(9)                   
Ir-rapport dwar il-valutazzjoni tar-riskji juri li
hemm ftit evidenza xjentifika disponibbli fuq 25I-NBOMe u jindika li hija
meħtieġa aktar riċerka biex jiġu determinati r-riskji
għas-saħħa u dawk soċjali li dan iġib miegħu.
Madankollu, l-evidenza u l-informazzjoni disponibbli jipprovdu raġuni
suffiċjenti biex 25I-NBOMe tkun soġġetta għal miżuri
ta’ kontroll fl-Unjoni. Bħala riżultat tar-riskji għas-saħħa
li dan iġib miegħu, kif iddokumentat permezz tal-iskoperta
tiegħu f’diversi każijiet rapportati ta’ mewt, il-fatt li l-utenti
jistgħu jikkunsmawh bla ma jafu, u minħabba n-nuqqas ta’ valur jew użu
mediku 25I-NBOMe għandu jkun soġġett għal miżuri tal-kontroll
fl-Unjoni.
(10)               
Billi sitt Stati Membri jikkontrollaw 25I-NBOMe
fil-leġiżlazzjoni nazzjonali biex b'hekk jikkonformaw mal-obbligi
tal-Konvenzjoni tan-Nazzjonijiet Uniti tal-1971 fuq sustanzi psikotropiċi
u seba’ Stati Membri jużaw miżuri leġiżlattivi oħrajn
biex jikkontrollawha, li din is-sustanza tkun sottoposta għal miżuri
ta’ kontroll fl-Unjoni kollha jista' jgħin biex jiġi evitat
il-ħolqien ta’ ostakli fl-infurzar transfruntier tal-liġi u
l-kooperazzjoni ġudizzjarja, u jgħin biex jipproteġu mir-riskji
li d-disponibbiltà u l-użu tagħha jistgħu joħolqu.
(11)               
AH-7921 hija opjojd analġesiku sintetiku
strutturalment atipiku komunement magħruf mill-fornituri fuq l-internet,
mill-utenti tal-websajts u mill-midja bħala “doksilam”. Dan jista’
faċilment jiġi konfuż ma’ “doksilamina”, mediċina
antistamina bi proprjetajiet sedattivi-ipnotiċi, li jista’ jwassal
għal dożi eċċessivi mhux intenzjonati.
(12)               
Huwa diffiċli li jiġu determinati
l-effetti fiżiċi speċifiċi ta’ AH-7921 fil-bniedem
għaliex ma hemmx studji ppublikati li jivvalutaw it-tossiċità akuta u
kronika tiegħu, l-effetti psikoloġiċi u ta’ mġiba,
il-potenzjal tad-dipendenza, u minħabba l-iskarsità tal-informazzjoni u
d-dejta disponibbli. Abbażi ta' rapporti tal-utenti, l-effetti ta’ AH-7921
jidhru li jixbħu lil dawk ta’ opjojdi klassiċi b’sentiment ta’
ewforija ħafifa, ħakk u rilassament; id-dardir jidher li huwa effett avvers
tipiku. Minbarra esperimentazzjoni fuqhom stess bl-AH-7921, kif ukoll
“l-użu rikreattiv”, xi utenti jirrapportaw li immedikaw lilhom nfushom
b'din il-mediċina biex itaffu l-uġigħ, oħrajn biex itaffu
s-sintomi ta’ rtirar minħabba l-waqfien tal-użu ta’ opjodi oħra.
Dan jista’ jindika potenzjal li AH-7921 tinxtered fost dawk li jinjettaw
opjojdi. 
(13)               
Ma hemm l-ebda dejta prevalenti dwar l-użu ta’
AH-7921, iżda l-informazzjoni disponibbli tissuġġerixxi li ma
tintużax ħafna u li hija użata fl-ambjent domestiku. 
(14)               
Kien hemm 15-il fatalità irreġistrata fi tliet
Stati Membri bejn Diċembru 2012 u Settembru 2013, fejn AH-7921
weħeda, jew flimkien ma’ sustanzi oħra, ġiet individwata
f’kampjuni meħuda postmortem. Filwaqt li mhuwiex possibbli li jiġi
ddeterminat b’ċertezza r-rwol ta’ AH-7921 fl-imwiet kollha, f’xi
każijiet ġie speċifikament imniżżel fil-kawża
tal-mewt. Stat Membru rrapporta sitt każijiet mhux fatali ta'
intossikazzjoni assoċjati mal-AH-7921. Jekk din is-sustanza psikoattiva
ġdida issir aktar disponibbli u tibda tintuża aktar, l-implikazzjonijiet
għas-saħħa individwali u pubblika jistgħu jkunu
sinifikanti. Ma hemm l-ebda informazzjoni oħra disponibbli dwar ir-riskji
soċjali assoċjati ma’ AH-7921.
(15)               
Ir-rapport dwar il-valutazzjoni tar-riskji juri li
hemm ftit evidenza xjentifika disponibbli fuq AH-7921 u jindika li aktar
riċerka tkun meħtieġa biex jiġu determinati r-riskji
għas-saħħa u dawk soċjali li dan iġib miegħu.
Madankollu, l-evidenza u l-informazzjoni disponibbli jipprovdu raġuni
suffiċjenti biex l-AH-7921 tkun soġġetta għal miżuri
ta’ kontroll fl-Unjoni. Bħala riżultat tar-riskji
għas-saħħa li dan iġib miegħu, kif iddokumentat
permezz tal-iskoperta tiegħu f’diversi każijiet rapportati ta’ mewt,
il-fatt li l-utenti jistgħu bla ma jafu jikkunsmawh, u n-nuqqas ta’ valur
jew użu mediku ta-sustanza AH-7921 għandu jkun soġġett
għal miżuri tal-kontroll fl-Unjoni.
(16)               
Billi Stat Membru jikkontrolla AH-7921
fil-leġiżlazzjoni nazzjonali biex b'hekk jikkonforma mal-obbligi
tal-Konvenzjoni tan-Nazzjonijiet Uniti tal-1971 fuq sustanzi psikotropiċi
u ħames Stati Membri jużaw miżuri leġiżlattivi
oħrajn biex jikkontrollawha, li din is-sustanza tkun sottoposta għal
miżuri ta’ kontroll fl-Unjoni kollha jista' jgħin biex jiġi
evitat il-ħolqien ta’ ostakli fl-infurzar transfruntier tal-liġi u
l-kooperazzjoni ġudizzjarja, u jgħin biex jipproteġu mir-riskji
li d-disponibbiltà u l-użu tagħha jistgħu joħolqu.
(17)               
MDPV hija derivattiv sintetiku ta’ katinon
b'ċirku sostitwit, kimikament relatata mal-pirovaleron, li huma t-tnejn
suġġetti għal kontroll skont il-Konvenzjoni tan-Nazzjonijiet
Uniti tal-1971 dwar isSustanzi Psikotropiċi. 
(18)               
Informazzjoni dwar it-tossiċità akuta u
kronika assoċjati ma’ MDPV, kif ukoll dwar l-effetti psikoloġiċi
u ta’ mġieba, u fuq id-dipendenza potenzjali, ma tinġabarx b’mod
uniformi madwar l-Unjoni. Informazzjoni minn studji ppubblikati, ikkonfermata
minn każijiet kliniċi, tissuġġerixxi li l-profil
psikofarmakoloġiku osservat għall-MDPV huwa simili għal dak
tal-kokaina u l-metamfetamina, għalkemm aktar b’saħħitha u aktar
fit-tul. Barra minn hekk, MDPV instabet li hija għaxar darbiet iktar
qawwija fil-kapaċità tagħha li tikkawża attivazzjoni
lokomotriċi, takikardija u pressjoni għolja. 
(19)               
Websajts tal-utenti jindikaw li t-tossiċità
akuta tagħha tista’ tipprovoka effetti avversi fuq il-bnedmin, simili
għal dawk assoċjati ma’ stimulanti oħra. Dawn jinkludu
l-psikożi paranojjika, takikardija, ipertensjoni, diaforeżi, problemi
ta’ nifs, aġitazzjoni gravi, alluċinazzjonijiet tas-smigħ u
viżwali, ansjetà profonda, ipertermija, okkorrenzi vjolenti u disfunzjonijiet
multipli ta’ organi. 
(20)               
Kien hemm 108 fatalità rreġistrati fi
tmien Stati Membri u n-Norveġja bejn Settembru 2009 u
Awwissu 2013, fejn l-MDPV instabet f’kampjuni bijoloġiċi post
mortem jew implikata fil-kawża tal-mewt. Ġew irrapportati total ta’
525 intossikazzjoni mhux fatali assoċjati mal-MDPV minn tmien Stati
Membri. Jekk din is-sustanza psikoattiva ġdida issir aktar disponibbli u
tibda tintuża aktar, l-implikazzjonijiet għas-saħħa
individwali u pubblika jistgħu jkunu sinifikanti. 
(21)               
Id-detezzjoni tal-MDPV kienet ukoll irrapportata
f’kampjuni bijoloġiċi relatati ma’ inċidenti tat-traffiku fatali
u mhux fatali, jew sewqan taħt l-influwenza tad-drogi, f’erba’ Stati
Membri mill-2009. 
(22)               
MDPV ilha preżenti fis-suq tad-droga tal-UE
minn Novembru 2008 u 27 Stat Membru, in-Norveġja u t-Turkija
rrapportaw sekwestri ta' bosta kilogrammi tas-sustanza. MDPV qed tinbiegħ
bħala sustanza fiha nnifisha iżda nstabet ukoll flimkien ma’ sustanzi
oħra. Hija disponibbli sew mingħand fornituri u l-bejjiegħa
bl-imnut fuq l-internet, head shops u traffikanti tad-droga fil-livell
tat-triq. Hemm xi indikazzjonijiet li jissuġġerixxu ċertu ammont
ta’ organizzazzjoni fl-ippakkettar u d-distribuzzjoni ta’ din is-sustanza
fl-Unjoni.
(23)               
Ir-Rapport tal-Valutazzjoni tar-Riskju jiżvela
li aktar riċerka hija meħtieġa biex jiġu ddeterminati
r-riskji għas-saħħa u dawk soċjali kkawżati mill-MDPV.
Madankollu, l-evidenza u l-informazzjoni disponibbli jipprovdu raġuni
suffiċjenti biex il-MDPV tkun soġġetta għal miżuri ta’
kontroll fl-Unjoni. Bħala riżultat tar-riskji
għas-saħħa li dan iġib miegħu, kif iddokumentat
permezz tal-iskoperta tiegħu f’diversi każijiet rapportati ta’ mewt,
il-fatt li l-utenti jistgħu jikkunsmawh bla ma jafu, u n-nuqqas ta’ valur
jew użu mediku ta-sustanza, l-MDPV għandu jkun soġġett
għal miżuri tal-kontroll fl-Unjoni.
(24)               
Billi 21 Stat Membru jikkontrollaw MDPV
fil-leġiżlazzjoni nazzjonali biex b'hekk jikkonformaw mal-obbligi
tal-Konvenzjoni tan-Nazzjonijiet Uniti tal-1971 fuq sustanzi psikotropiċi
u erba’ Stati Membri jużaw miżuri leġiżlattivi oħrajn
biex jikkontrollawha, li din is-sustanza tkun sottoposta għal miżuri
ta’ kontroll fl-Unjoni kollha jista' jgħin biex jiġi evitat
il-ħolqien ta’ ostakli fl-infurzar transfruntier tal-liġi u
l-kooperazzjoni ġudizzjarja, u jgħin biex jipproteġu mir-riskji
li d-disponibbiltà u l-użu tagħha jistgħu joħolqu.
(25)               
Il-metossetamina hija sustanza
arilċikloessilamina li hija kimikament simili għal ketamina u
s-sustanza internazzjonalment ikkontrollata l-fenċiklidina (PCP). Simili
għall-ketamina u l-PCP, hija għandha proprjetajiet
dissoċjattivi. 
(26)               
M’hemmx studji li jivvalutaw it-tossiċità
kronika u akuta assoċjati mal-metossetamina, kif ukoll l-effetti
psikoloġiċi u ta’ mġieba, u d-dipendenza potenzjali.
L-esperjenzi awtoiddikjarati mill-websajts tal-utenti jissuġġerixxu
effetti avversi simili għall-intossikazzjoni bil-ketamina. Dawn jinkludu
nawsja u remettar sever, diffikultà biex tieħu n-nifs, takikardja,
diżorjentazzjoni, ansjetà, katatonija, aggressjoni, alluċinazzjonijiet,
il-paranoja u psikożi. Barra minn hekk, intossikazzjonijiet akuti
mill-metissetamina jistgħu jinkludu effetti stimulanti (aġitazzjoni,
takikardija u pressjoni għolja) u karatteristiċi tal-moħħ,
li mhumiex dak li wieħed jistenna minn intossikazzjoni akuta
mill-ketamina. 
(27)               
Għoxrin mewta assoċjata mal-metossetamina
ġew irrapportati minn sitt Stati Membri li sabu s-sustanza f’kampjuni
postmortem. Użata weħeda jew flimkien ma’ sustanzi oħra,
il-metossetamina nstabet f'20 intossikazzjoni mhux fatali rrapportati minn
ħames Stati Membri. Jekk din is-sustanza psikoattiva ġdida issir
aktar disponibbli u tibda tintuża aktar, l-implikazzjonijiet
għas-saħħa individwali u pubblika jistgħu jkunu
sinifikanti. 
(28)               
Tlieta u għoxrin Stat Membru, it-Turkija u
n-Norveġja rrapportaw li sabu l-metossetamina, minn Novembru 2010.
Informazzjoni disponibbli tissuġġerixxi li hija qed tinbiegħ u
tintuża bħala sustanza fiha nfisha, iżda hija wkoll
mibjugħa bħala sostitut “legali” għall-ketamina minn
bejjiegħa bl-imnut fuq l-internet, head-shops u traffikanti tad-droga
fil-livell tat-triq. 
(29)               
Kwantitajiet ta' bosta kilogrammi fi trab ġew
issekwestrati fi ħdan l-Unjoni Ewropea, iżda ma hemm l-ebda
informazzjoni dwar l-involviment possibbli ta’ kriminalità organizzata.
Il-manifattura tal-metossetamina ma teħtieġx tagħmir sofistikat.

(30)               
Il-prevalenza tad-dejta hija limitata għal
stħarriġ mhux rappreżentattiv f’żewġ Stati Membri.
Dawn jissuġġerixxu li l-prevalenza tal-użu tal-metossetamina
hija aktar baxxa minn dik tal-ketamina. L-informazzjoni disponibbli
tissuġġerixxi li tista’ tkun ikkunsmata f’firxa wiesgħa ta’
ambjenti, inkluż fid-dar, bars, nightclubs u festivals tal-mużika.
(31)               
Ir-Rapport tal-Valutazzjoni tar-Riskju jiżvela
li se tkun meħtieġa aktar riċerka biex jiġu ddeterminati
r-riskji għas-saħħa u dawk soċjali kkawżati
mill-metossetamina. Madankollu, l-evidenza u l-informazzjoni disponibbli
jipprovdu raġuni suffiċjenti biex il-metossetamina tkun
soġġetta għal miżuri ta’ kontroll fl-Unjoni. Bħala
riżultat tar-riskji għas-saħħa li dan iġib
miegħu, kif iddokumentat permezz tal-iskoperta tiegħu f’diversi
każijiet rapportati ta’ mewt, il-fatt li l-utenti jistgħu jikkunsmawh
bla ma jafu, u n-nuqqas ta’ valur jew użu mediku tal-metossetamina 
 għandu jkun soġġett għal miżuri tal-kontroll
fl-Unjoni.
(32)               
Billi disa' Stati Membri jikkontrollaw
il-metossetamina fil-leġiżlazzjoni nazzjonali biex b'hekk
jikkonformaw mal-obbligi tal-Konvenzjoni tan-Nazzjonijiet Uniti tal-1971 fuq
sustanzi psikotropiċi u disa’ Stati Membri jużaw miżuri
leġiżlattivi oħrajn biex jikkontrollawha, li din is-sustanza
tkun sottoposta għal miżuri ta’ kontroll fl-Unjoni kollha jista'
jgħin biex jiġi evitat il-ħolqien ta’ ostakli fl-infurzar
transfruntier tal-liġi u l-kooperazzjoni ġudizzjarja, u jgħin
biex jipproteġu mir-riskji li d-disponibbiltà u l-użu tagħha jistgħu
joħolqu,
ADOTTAT DIN ID-DEĊIŻJONI: 
Artikolu 1
Is-sustanzi psikoattivi ġodda li
ġejjin għandhom ikunu soġġetti għall-miżuri ta’
kontroll madwar l-Unjoni:
(a)         
4-iodju- 2,5-dimetoksi-n- (2-metoksibenzil)
fenetilamina (25I-NBOMe);
(b)         
3,4-dikloro-N- [[1-dimetilamino) ċikloeksil]
metil] benżamid (AH-7921);
(c)         
3,4-metilenediossipirovaleron (MDPV); 
(d)        
2- (3-metossifenil) - 2- (etillamino)
ċikloeżanon (metossetamina).
Artikolu 2
Sa [sena mid-data li fiha diġi ppubblikata din
id-Deċiżjoni], l-Istati Membri se jieħdu l-miżuri
meħtieġa, skont il-liġi nazzjonali tagħhom, biex
is-sustanzi psikoattivi l-ġodda msemmija fl-Artikolu 1 ikunu
soġġetti għal miżuri ta’ kontroll u pieni kriminali, kif
stipulat fil-leġiżlazzjoni tagħhom b'mod konformi mal-obbligi
tagħhom skont il-Konvenzjoni tan-Nazzjonijiet Uniti dwar is-Sustanzi
Psikotropiċi tal-1971.
Artikolu 3
Din id-Deċiżjoni se tidħol
fis-seħħ fl-għoxrin jum wara l-pubblikazzjoni tagħha f'Il-Ġurnal
Uffiċjali tal-Unjoni Ewropea.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 127, 20.5.2005, p. 32.
[2]               ĠU L 127, 20.5.2005, p. 32.